Diari Oficial de la Generalitat Valenciana


Sumari del DOGV 9397, del 03-08-2022 (2022/7416)

ACORD de 29 de juliol de 2022, del Consell, pel qual s'autoritza una transferència de crèdit del capítol 4 del Programa 454.10, Promoció Cultural, Patrimoni artístic i Museus al capítol 4 del Programa 453.40, Arts Plàstiques i Escèniques, de la Conselleria d'Educació, Cultura i Esport, per import d'1.300.000 euros, així com generacions de crèdit en el pressupost de les entitats Institut Valencià de Cultura i Institut Valencià d'Art Modern per imports de 600.000 i 700.000 euros respectivament (Exp. 09.018/22-134).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7416


Data del document
:   29-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de juliol de 2022, del Consell, pel qual s'autoritza una transferència de crèdit del capítol 4 del Programa 454.10, Promoció Cultural, Patrimoni artístic i Museus al capítol 4 del Programa 453.40, Arts Plàstiques i Escèniques, de la Conselleria d'Educació, Cultura i Esport, per import d'1.300.000 euros, així com generacions de crèdit en el pressupost de les entitats Institut Valencià de Cultura i Institut Valencià d'Art Modern per imports de 600.000 i 700.000 euros respectivament (Exp. 09.018/22-134). [2022/7416]  
Per part tant a l'Institut Valencià de Cultura (IVC), com a l'Institut Valencià d'Art Modern (IVAM) es planteja la necessitat d'incrementar els seus respectius pressupostos per a donar cobertura, tant a l'increment de cost en determinats subministres per l'actual situació, com a noves activitats programades, que en el cas del IVC són les vinculades a la commemoració de l'any Joan Fuster, i en de l'IVAM a programes públics i noves exposicions, amb un increment de costos per la internacionalització de l'agenda.  
Atenent aquestes necessitats, així com a l'existència de disponibilitats, no vinculades a compromisos ni a finançament fiallista, en la línia de concurrència competitiva S8628 «Subvenció a la contractació d'agents culturals», de l'annex de transferències i subvencions corrents del Programa 454.10, Promoció Cultural. Patrimoni Artístic i Museus, proposa destinar 1.300.000 euros de la dotació d'aquesta línia, mitjançant una transferència de crèdits entre programes, a incrementar el capítol 4 del Programa 453.40, Arts Plàstiques i Escèniques, amb la finalitat d'incrementar en 600.000 i 700.000 euros respectivament les línies de transferència X0056 «Transferències corrents Institut Valencià de Cultura» i X0057 «Transferències corrents Institut Valencià d'Art Modern», i la conseqüent generació de crèdits en els pressupostos de totes dues entitats.  
A aquest efecte i en virtut del que es disposa en els articles 21, 23 i 26 de la Llei 8/2021 de Pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
Acorda  
  
Primer  
Autoritzar una minoració de crèdit en l'aplicació 74.12.81.825.89.4, per import d'1.300.000 euros, conseqüència de la minoració en la dotació de la línia de concurrència competitiva S8628, d'acord amb el següent detall:  
Segon  
Autoritzar un increment de crèdit en l'aplicació 16.74.64.201.37.3 per import d'1.300.000 euros, destinat a incrementar, en l'annex de transferències corrents del programa 453.40, Arts Plàstiques i Escèniques, la dotació de les línies de transferència i pels imports que es detallen a continuació:  
  
  
Tercer  
A conseqüència de l'increment de les línies de transferència X0056 i X0057, s'autoritza modificar el pressupost de les entitats: Institut Valencià de Cultura i Institut Valencià d'Art Modern, generant crèdit en els termes que es detallen a continuació:  
  
A. Institut Valencià de Cultura  
1) Augmentar el pressupost d'ingressos, en l'aplicació pressupostària 430.00, per import de 600.000 euros.  
2) Incrementar el pressupost de despeses, en el capítol 2 per import de 600.000 euros  
  
B. Institut Valencià d'Art Modern.  
1) Augmentar el pressupost d'ingressos, en l'aplicació pressupostària 430.00, per import de 700.000 euros.  
2) Incrementar el pressupost de despeses, en el capítol 2 per import de 700.000 euros.  
  
València, 29 de juliol de 2022  
  
La consellera secretària  
AITANA MAS MAS